dh-unibe/image-text_koenigsfelden-charters-post-1500 huggingface dataset:
Konigsf. 822
Staatsarchiv
AARGAU
das alle die so pfennīg zinsz ✳ gàn
Kùngsfeld₎ uss der herrscht Bad₎
zinsen ✳ geben soͤllen Zùrich werscht
sy pringens dan̄ dar oder erfindē
sich ✳ das sy andre werscht zuͦgeben schùldig und zuͦ nemē syen
A ✳ 32 ✳
erkantrisz der eyggnosen zuͦ Bad₎ der zinsung
halb zuͦ Byrmēstorff ✳
K
E ✳ 10
492
Wir, von stetten und lendern ùnnsˀ eidgnoschaͤft raͤt ,✳ diser zit mit vollem gewalt, ✳ uss befelch unsˀ
herren und obern zuͦ Baden in Ergoͤw by einandern versamelt, ✳ thuͦnd kund allermenglichem mit disem
brieff, ✳ das fùr unns zuͦ recht komen und erschnien sind ✳ der werdig, geistlich, ùnnsˀ lieber, andaͤchtiger
vatter, Uͦlrich Schoͤch, der zit gardion des gotzhus zuͦ Kùngsfelden, barfuͦser ordens, von desselben gotzhus
wegen an einem, und unnserm lieben underfogt, Heini Meyer zuͦ Birmenstorff, ✳ dem andern teil. ✳ und
erscheindt der genant vater gardion, ✳ als dann des gemelt gotzhus ✳ einen namlichen̄ jerlichen pfenning
zins ✳ uff ettlichen ✳ des bemelten gotzhus guͤtern, ✳ so der selb Meyer inn ✳ hette ✳ und in der herschaft Baden
legen̄, ✳ taͤte Meyer inn an soͤlichem zins zuͦ richtende ✳ intrag ✳ mit dem, ✳ das er im ✳ nit die werschaft, ✳
die in gemelter unnsˀ eidgnoschaft
✳ herschaft
were, ✳ geben welte ✳ und vermeinte, ✳ das er im Berner werschaft und
sust keiner zuͦ geben pflichtig were. ✳ da aber er vˀhafte ✳ durch ùns rechtlich erkendt werden, ✳ das gemeltˀ
Meyer dem genanten gotzhus ✳ die werschaft, ✳ so in gemelter herschaft were, ✳ zuͦ geben pflichtig sin
soͤlte, ✳ die wil doch soͤliche guͤter, ✳ daruff der zins stuͤnde, in gemelter herschaft legen̄, dann wie
das nit sin soͤlte, ✳ wurde im das gegen andern in der selben herschaft, ✳ da dz gotzhus och zins hette, ✳
einen ingang und mercklichen appruch machen̄. dagegen und wider der genant Meyer fùrwandt,
er muͤsde soͤlichen̄ zins gen Kùngsfelden, ✳ das in Berner biet ✳ lege, ✳ weren ✳ und antwurten, ✳ darumb
er vermeinte ✳ nit witter schuldig zù sin ✳ dann Berner werschaft zuͦgeben̄, ✳ dann im zwifelte nit, ✳
were die selb werschaft ✳ die hoͤcher, ✳ sy wurden vermeinen, ✳ dz er die selben und nit Bader werschaft
geben solte. ✳ und als jeder teil ✳ mit vil mer worˀten, ✳ nit not zuͦbeschriben, ✳ uff sinem vˀmeinten
bliben und das von inen zuͦ ùnns zuͦ recht gesetzt und beschlossen ist, ✳ so haben wir ùnns zuͦ recht
erkenndt und gesprochen̄, das der genant Heiny Meyer und alle die, ✳ so in unnsˀ eidgnoschaft
herschaft Baden sitzen ✳ und dem gemelten gotzhus pfenning gùlt ✳ von den guͤtern, ✳ in soͤlicher herschaft
gelegen̄, ✳ zuͦgeben schuldig sind ✳ dem selben gotzhus Zùricher werschaft ✳ geben und bezalen soͤllen̄. ✳
es erfinde sich dann ùber kurz oder lang, ✳ das ir einer oder mer, ✳ welich zins dahin schuldig sind, ✳ ein
andre werschaft geben soͤlten. disˀ ùnsˀ rechtliche erkantnùsz begert der genant vater gardion ✳ eins
brieffs, ✳ den vor im, ✳ mit ùnnsˀ eidgnoschaft vogt zuͦ Baden, des fromen wisen Jacob Brambergs
von Luzˀn, ingetruckten insigel in unnsˀ aller namen ✳ zuͦgeben erkendt haben̄, der geben ist
an zinstag nach sannt Uͦlrichs tag, nach Crists gepurt gezalt ✳ thusend vierhundert nùntzig
und zwey jar.